Baumschlager & Eberle

**Baumschlager & Eberle** je architektonická firma, založená v roku 1984 rakúskymi architektmi Carlom Baumschlagerom and Dietmarom Eberlem. Čerpajú z odkazu modernizmu a skôr než typický materiál je pre nich charakteristická koncepcia utvárania priestoru.

V tvorbe tejto dvojice dominujú obytné súbory, významné sú aj administratívne budovy. Ich fasáda je vždy členitá a nedovolí stavbe vytvoriť jeden monolitický blok, navzdory tomu si však budova dokáže zachovať čistotu a kompaktnosť. Citlivo pracujú s okolitým prostredím. Pre ich práce na obytných súboroch je príznačné, že vo vnútri stavieb starostlivo zvažujú rozvod sietí, ale inak sú vnútorné dispozície natoľko voľné, že je ich možné do značnej miery prispôsobiť individuálnym požiadavkám. Pozornosť venujú aj stránke energetickej náročnosti - často využívajú dvojité, variabilné fasády. 

Medzinárodné uznanie získali vďaka niekoľkým víťazstvám v medzinárodných súťažiach: napríklad ich projekt rozšírenia viedenského letiska, návrh administratívnych budov v Ženeve a Zürichu, obytného súboru v Pekingu alebo budova na brehu Bodamského jazera. Tvar posledne menovanej vychádza z idei vtáka stojacieho vo vode na jednej nohe. Vo vnútri betónového tubusu je umiestnená kancelária vyložená svetlým drevom, obe čelné steny sú zasklené.

## Dostavané stavby
* Obytný dom Rybník pre chov kačíc v Zürichu (Švajčiarsko) 
* Súbor piatich výškových budov v Pekingu , (Čína), dokončenie 2005 
* Administratívna budova WHO / AIDS v Ženeve , (Švajčiarsko), dokončenie 2005 
* Osada Ruggachern v Zürichu (Švajčiarsko), dokončenie 2006 
* Tréningové stredisko a administratívna budova Hilti AG v Vadúzy (Lichtenštajnsko), dokončenie 2006 
* Cornlofts Šaldova , obytná zástavba v Prahe (Česko), dokončenie 2007 
* Obytná veža  Hertogenbosch, (Holandsko), dokončenie 2007 
* Vila Menti Wohnanlage v Feldkirchu (Rakúsko) 
* Lohbach Wohnanlage v Innsbrucku (Rakúsko) 
* Administratívna budova na Dávidovej ulici v St. Galene (Švajčiarsko) 
* Terminály na letisku Viedeň, Rakúsko 
* Administratívna budova Münchener Rück, Mníchov (Nemecko)
* Solids  v novej mestskej štvrti IJburg v Amsterdame, (Holandsko), dokončenie 2007 
* Skylink , rozširovanie Letiska Viedeň - Schwechat, (Rakúsko), dokončenie 2009 

### Rozostavané stavby  ( júl 2007 )
* E-Science Lab ETH Zürich, (Švajčiarsko) 
* Nemocnica v Kortrijk, (Belgicko), dokončenie 2015 
* Univerzita La cite science v Belval (Luxembursko)

## Literatúra
* Winfried Nerdinger: Baumschlager-Eberle 2002-2007 Architektur, Menschen und Ressourcen Springer vydavteľstvo Wien New York 2007, ISBN 978-3-211-71468-3
* Liesbeth Waechter-Böhm: Carlo Baumschlager. Dietmar Eberle. Springer- vydavteľstvo, Wien/New York 1996, ISBN 3-211-82725-0
* Liesbeth Waechter-Böhm (Hrsg.), Carlo Baumschlager, Dietmar Eberle: Über Wohnbau = House-ing, Springer- vydavteľstvo, Wien/New York 2000, ISBN 3-211-83228-9
* Kirstin Feiereiss (Hrsg.), Liesbeth Waechter-Böhm, Oliver Herwig, Wolfgang Jean Stock, Carlo Baumschlager: Von Regionalem und Internationalem : 1996 - 2002, Aedes Berlin 2003
* Carlo Baumschlager / Dietmar Eberle - Hafengebäude Rohner, Fussach Hatje Cantz 2005, ISBN 3-775-71518-5

## Iné projekty

### Externé odkazy
* Oficiálna stránka spoločnosti

## Zdroje


Kategória:Architektonické firmy